Foto: AFP Suriyaga gumanitar yordam yetkazish yana yo‘lga qo‘yilgandan keyin birinchi gumanitar karvon Muadamiya shahriga yetib keldi, deb xabar bermoqda RIA “Novosti” axborot agentligi. Bu haqda BMT bosh kotibining rasmiy vakili Farxon Haq ma’lum qildi. "Bugun gumanitar agentliklar karvoni Damashq atrofida qamal qilingan Muadamiya shahriga kirib keldi va 35 ming kishiga yordam yetkazdi. Biz o‘ta murakkab vaziyatda ham yordam amalga oshirilishi zarurligidan kelib chiqib, yordam yetkazib berilishini qayta boshladik, biroq albatta, birinchi navbatda bizga xavfsizlik kafolatlari kerak", deb aytdi Haq. 20 sentabrga o‘tar kechasi Suriyaga BMTning gumanitar yordamini olib ketayotgan karvon hujumga uchragan.